අද රාත්‍රී කාලයේදීත් නැගෙනහිර, බස්නාහිර, සබරගමුව, මධ්‍යම, වයඹ සහ දකුණු යන පළාත්වලට ගිගුරුම් සහිත වැසි අපේක්ෂා කළ හැකි බව කාලගුණ විද්‍යා දෙපාර්තමේන්තුව පවසනවා.ඇතැම් ස්ථානවලට මිලිමීටර් 100 ඉක්ම වූ තද වැසි ඇති විය හැකි බවයි එම දෙපාර්මේන්තුව සඳහන් කළේ.මේ අතර, හෙට දිනයේදී උතුර, නැගෙනහිර, උතුරුමැද සහ ඌව යන පළාත්වලට මෙන්ම පොළොන්නරුව දිස්ත්‍රික්කයටත් දැඩි උණුසුම් සහිත කාලගුණ තත්ත්වයක් අපේක්ෂා කළ හැකි බව කාලගුණ විද්‍යා දෙපාර්තමේන්තුව වැඩිදුරටත් කියා සිටියා.